Document ID: /fineweb-2-swissfilter-quality_10-filterrobots/filtered/01798.jsonl.gz/1048

Emment. Hornusserfest - B
Bi widrige Bedingige het hüt d' B-Mannschaft am Emment. Hornusserfest Oschwand-Biembach gspiut. Leider hets im Ries garnid wöue loufe u mit 5 Nummero si d' Prise klar usser Richwiti gsi - am Schluss gits dr' 14. Schlussrang.
Bide Einzuschleger meisteret Svenu Althaus die widrige Bedingige am beste: mit 107 Schlagpunkt gwinnt är das Emmentalische Hornusserfest 2023 ir 4. Stärkeklass! Bravo Svenu! Witere Chranzgwinner isch Simu Hertig mit 80 Punkt. Medaillengwinner si Chlöisu Althaus (75) u Dänu Kohler (71). Härzlechi Gratulation!
Für d' B-Mannschaft geits bereits am Samstig am Interkantonale Hornusserfest Oschwand-Biembach uf Ries 18 witer.